

*Република Србија*

*ОПШТИНА РАЖАЊ*

*Општинска управа*

*Број: 013-8/20-02*

*Датум:11.05.2020. године*

*Трг Светог Саве број 33*

*Телефон: 037/3841-174*

На основу чл. 14. Закона о јединственом бирачком списку (Сл. Гласник РС 104/2009,99/2011.),тач. 9“ и 10 Упутства за спровођењу Закона о јединственом бирачком списку („Сл. Гласник РС бр.15/2012 и 88/2018) и члана 4. Закона о важењу уредаба које је Влада уз супотпис председника Републике донела за време ванредног стања и које је Народна скупштина потврдила („Службени гласник РС“, број 65/20) а у вези Одлуке о расписивању избора за одборнике скупштина градова и скупштина општина у Републици Србији („Сл. Гласник РС“ бр. 19/2020) од 04.03.2020. године, који ће се одржати 21.06.2020. године, Општинска управа општине Ражањ упућује

**ОБАВЕШТЕЊЕ ГРАЂАНИМА**

**ЗА УВИД У ДЕО ЈЕДИНСТВЕНОГ БИРАЧКОГ СПИСКА ЗА ПОДРУЧЈЕ ОПШТИНЕ РАЖАЊ РАДИ ВРШЕЊА ПРОМЕНА**

**(упис, брисање, измена,допуна или исправка)**

**ОБАВЕШТАВАЈУ СЕ** грађани општине Ражањ да могу извршити увид у део бирачког списка непосредно сваког радног дана од 07,00 до 15,00 часова у згради Општинске управе општине Ражањ, ул. Новоражањска , канцеларија матичне службе општине Ражањ и тражити упис, брисање, измену, допуну или исправку података на начин и по поступку утврђеном Законом, а у вези предстојећих избора за одборнике Скупштине општине Ражањ расписаних за 21. јун 2020. године.

Увид у јединствени бирачки списак може се извршити и електронским путем на званичној интернет страници Министарства државне управе и локалне самоуправе уношењем података о јединственом матичном броју грађана.

Општинска управа уписује бираче у јединствени бирачки списак до његовог закључења, а од његовог закључења па све до 72 часа пре одржавања избора, уписује Министарство државне управе и локалне самоуправе.

Од проглашења изборне листе право на увид и на подношење захтева за промену у бирачком списку има подносилац изборне листе или лице које он овласти у складу са законом и то на начин и по истом поступку као и грађани.

**СВЕ ИНФОРМАЦИЈЕ СЕ МОГУ ДОБИТИ НА ТЕЛЕФОН: 037/3841-060**

**Контакт особа : Валентина Лучић и Ана Никодијевић**

ОВО ОБАВЕШТЕЊЕ СТАВИТИ НА ОГЛАСНУ ТАБЛУ ОПШТИНСКЕ УПРАВЕ ОПШТИНЕ РАЖАЊ, ЗВАНИЧНОМ САЈТУ ОПШТИНЕ РАЖАЊ И МЕСНИХ ЗАЈЕДНИЦА НА ТЕРИТОРИЈИ ОПШТИНЕ РАЖАЊ

Општинска управа општине Ражањ

Начелник

Иван Ивановић, с.р.